stanford-oval/wikipedia huggingface dataset:
עודד בלוש
ביוגרפיה

בלוש גדל במחלקת הנוער של מכבי חיפה תחת הדרכתו של כוכב העבר אשר עלמני, וכבר בגיל 16, ב-29 בדצמבר 1973 ערך את הופעתו הראשונה בקבוצה הבוגרת של מכבי חיפה במשחק הליגה נגד בני יהודה. בגיל 21 התמנה לקפטן הקבוצה, אך שנה לאחר מכן עזב לשחק בארצות הברית בקבוצות סן דייגו סוקרס וסן חוזה ארת'קווייקס, לצד שחקנים כגון הוגו סאנצ'ס וג'ורג' בסט.
כאשר מכבי חיפה שבה לליגה הבכירה בשנת 1981 קיבל אישור להצטרף אליה מחדש, אולם חודשיים וחצי לאחר שהוחזר, הוחלט לוותר על שירותיו. לבסוף הושאל להפועל כפר סמיע מליגה ג'. מאוחר יותר עבר להפועל חיפה שם התמנה במהלך השנים לקפטן ולמרות היותו בלם, סיים באחת מעונותיו בקבוצה כמלך השערים שלה.
בזמן ששיחק בהפועל חיפה הקים בלוש, יחד עם שותף, את חברת התיירות "צבר". כיום בלוש נשוי עם שני ילדים ועוסק בתחום הפרסום.
ספייסלאב

ציור חתך של מעבורת חלל עם ספייסלאב.
צוות משימת STS-47 ביחידת המעבדה של ספייסלאב בעת החלפת משמרות.
תרשים של ספייסלאב. מימין נמצא המשטח החיצוני, במרכז יחידת המעבדה ומשמאל תעלה המחברת את יחידת המעבדה אל תא הצוות של המעבורת
ספייסלאב (באנגלית: Spacelab - מעבדת חלל) הייתה מעבדה לשימוש חוזר ששימשה במספר משימות חלל בתוכנית מעבורות החלל האמריקאית. המעבדה כללה מספר חלקים, ביניהם חלק מדוחס (בו יכלו האסטרונאוטים לשהות), חלק לא מדוחס ורכיבים נוספים. בכל משימה סודרו החלקים בצורה שונה כך שיתאימו לצורכי המשימה.
רכיבי ספייסלאב שוגרו ל-22 משימות מעבורות בין נובמבר 1983 לאפריל 1998. ספייסלאב איפשרה למדענים מכל רחבי העולם לבצע ניסויים במצב של חוסר משקל במסלול סביב כדור הארץ.
רקע

ב-24 בספטמבר 1973 חתמו ESRO (כיום סוכנות החלל האירופאית - ESA) ונאס"א על תזכיר הבנה לבניית מעבדת מחקר לשימוש בטיסות מעבורות החלל. ספייסלאב תוכננה כמעבדה בעלת מספר חלקים מודולריים כך שניתן לפרק אותה ולהרכיב אותה בצורה שונה. המעבדה כללה יחידת מעבדה מדוחסת בה יכולים לשהות אסטרונאוטים, משטחים חיצוניים עליהם ניתן להרכיב כלים מדעיים שונים, תעלה המחברת את יחידת המעבדה אל תא הצוות של המעבורת ותת מערכת בשם IPS. סוכנות החלל האירופאית איחדה באותה תקופה 11 אומות: בלגיה, דנמרק, צרפת, איטליה, אירלנד, הולנד, ספרד, שוודיה, שווייץ, בריטניה וגרמניה המערבית. כל 11 המדינות למעט שוודיה השתתפו בתוכנית ספייסלאב.
ביוני 1974 נבחרה VFW-fokker (איחוד של החברות VFW ופוקר) לבנות את יחידות המעבדה המדוחסות. 5 משטחים חיצוניים לא מדוחסים באורך 3 מטרים ובצורת U נבנו על ידי בריטיש אירוספייס עבור VFW-fokker. מערכת ה-IPS נבנתה על ידי חברת Dornier. רכיבי המעבדה הראשונים שיוצרו, ביניהם יחידת המעבדה, LM1, ניתנו לנאס"א בחינם בתמורה לנתינת מקומות טיסה במעבורות לאסטרונאוטים אירופאים. יחידת מעבדה שנייה, LM2, נקנתה על ידי נאס"א לשימוש עצמי.
אסטרונאוטים של נאס"א או סוכנות חלל אחרת, שנקראו מומחי משימה יחד עם אנשים שאינם אסטרונאוטים שנקראו מומחי מטען הוטסו על גבי משימות ספייסלאב וביצעו בה ניסויים. מומחי המשימה והמטען מאומנים ומוכשרים לטיסות חלל במתקני האימון של נאס"א ועוברים הכשרה בתפעול המעבדה ובביצוע הניסויים המתוכננים למשימתם. בכל משימת ספייסלאב יכולים להיות בין אחד לארבעה מומחי מטען. צוות המשימה היה משוגר בתוך תא הצוות של המעבורת ועם הגעתם למסלול היו מחולקים לשני צוותים שפעלו במשמרות כך שהמעבדה הייתה פעילה על בסיס קבוע.
מבנה ספייסלאב

ספייסלאב כללה מספר חלקים שהורכבו בצורה מודולרית לפי צורכי המשימה. 8 תצורות כאלו היו בשימוש במשימות ספייסלאב אך עוד תצורות היו אפשריות.
מבנה ספייסלאב > יחידת המעבדה

יחידת המעבדה הגיעה בשתי גרסאות. הגרסה הראשונה נקראה "יחידת הליבה" (core segment) והיא הכילה מערכות תמיכה כגון מעבדי נתונים וכלים עבור היחידות המדוחסות והמשטחים החיצוניים (במידה והיו). ביחידה זו היו גם מתלים ושולחן עבודה. הגרסה השנייה נקראה "יחידת הניסויים" (experiment segment) המספקת מרחב עבודה פתוח ורק ארבעה מתלים (ללא שולחן עבודה). כאשר יש צורך רק ביחידת מעבדה אחת משתמשים ביחידת הליבה וכאשר יש צורך ניתן לחבר שתי יחידות. קוטר יחידת מעבדה הוא 4.12 מטרים ואורכה 2.7 מטרים. כאשר מחברים שתי יחידות מעבדה אורך המעבדה מגיע ל-7 מטרים.
בתקרתה של כל יחידת מעבדה ישנו פתח בקוטר 1.3 מטרים בו ניתן להרכיב מערכות צפייה, חלון או מנעל אוויר. במידה ולא מורכבת אף מערכת על הפתח מכסים את הפתח בפלטה המחוזקת במקומה. יחידות המעבדה נבנו מאלומיניום ותוכננו לשמש 50 משימות בנות 7 ימים כל אחת.
בכל תנאי מרכז הכובד של המעבורת, לא ניתן להרכיב את יחידות המעבדה בקדמת תא המטען ולכן הוא מורכב באחוריה. כדי לאפשר מעבר אנשי צוות וכלים מתא הצוות של המעבורת אל המעבדה, ישנה תעלה מדוחסת המחברת את שני המקומות. קוטר התעלה הוא מטר אחד והיא מורכבת ממספר תעלות קצרות המחוברות לפי הצורך. שני אורכי תעלות היו בשימוש: תעלה באורך 5.75 מטרים ותעלה באורך 2.65 מטרים. עיקול בתעלה (קרוב לפתח המעבדה) פיצה על המרחק האנכי (מטר) בין פתח המעבדה לפתח תא הצוות במעבורת. התעלה נבנתה על ידי חברת מקדונל דאגלס.
מנעל האוויר בסיפון האמצעי של תא הצוות במעבורת, יחד עם התעלה והאשנבים, איפשרו לצוות המעבורת לעבור מתא הצוות אל יחידת המעבדה בבגדיהם הרגילים וללא מסכות חמצן. תא הצוות, התעלה ויחידת המעבדה נמצאים במצב מדוחס כבר בשיגור. מנעל האוויר בתא הצוות של המעבורת והאשנבים מאפשרים לאסטרונאוטים מצוידים לצאת לפעילות חוץ רכבית ללא ששאר אנשי הצוות יאלצו גם הם ללבוש חליפות חלל. אם בוצעה פעילות חוץ רכבית אף איש צוות לא נשאר ביחידת המעבדה או בתעלה.
שני יחידות מעבדה ראויות לשימוש נבנו: LM1 ו-LM2. היחידה השנייה, LM2, נמצאת בתצוגה בנמל התעופה ברמן (Bremen Airport) בברמן, גרמניה.
מבנה ספייסלאב > משטח חיצוני

המשטח החיצוני (Pallet) של ספייסלאב הוא הרכב בצורת האות U שחלקו המעוגל יושב בתוך תא המטען של המעבורת. על המשטח הורכבו כלים ורכיבים מדעיים שונים, ביניהם רכיבים עבור ניסויים הדרושים חשיפה לריק, רכיבים גדולים במיוחד (שאין מקום בשבילם בתוך יחידת המעבדה) ורכיבים הדורשים שדה ראייה רחב (טלסקופ למשל). במשימת ספייסלאב יכלו להציב בתא המטען של המעבורת או משטח חיצוני יחיד או עד ל-5 מחוברים יחד.
"איגלו" שחובר אל המשטח החיצוני היה יכול לקרר רכיבים מסוימים ולשמור עליהם בסביבה מדוחסת. האיגלו חובר למשטח החיצוני בצורה אנכית בקצה המסגרת הקדמית של המשטח הראשון. קוטר האיגלו הוא 1.1 מטרים וגובהו 2.4 מטרים והוא נבנה מסגסוגת אלומיניום. האיגלו היה גלילי וכוסה במכסה שניתן היה לפותחו ולהכניס ולהוציא מתוכו דברים. האיגלו הכיל מערכות וציוד בסביבה מדוחסת ויבשה בלחץ אטמוספירי של פני הים (14.7 פסקל).
מבנה ספייסלאב > IPS

מערכת ה-IPS הייתה מערכת שהורכבה על המשטח החיצוני ויכלה להטות מטען שהושם על המשטח לכיוונים שונים. אם לדוגמה הורכב על המשטח טלסקופ במאונך, ורצו לכוונו כלפי כדור הארץ או החלל, היו מטים את הטלסקופ באמצעות ה-IPS ומבצעים את המשימה.
משימות ספייסלאב > משימות נוספות

STS-92, אוקטובר 2000, PMA-3, (דיסקברי)
STS-108, דצמבר 2001, LMC, (אנדוור)
STS-123, מרץ 2008, משטח חיצוני, (אנדוור)
משימות ספייסלאב > משימות מבוטלות

משימות Spacelab-4, Spacelab-5 ועוד בוטלו עקב פיתוחה המאוחר יחסית של מעבורת החלל ואסון מעבורת החלל צ'אלנג'ר.
ראו גם

מעבורת חלל
תוכנית מעבורות החלל
הערות שוליים

↑  David Michael Harland (2004). The Story of the space shuttle. Springer Praxis. pp. 444.
↑  Lord 1987, pp. 24-28.
↑  STS-2 NASA. אוחזר ב-23 בנובמבר 2010.
↑  STS-3 אוחזר ב-23 בנובמבר 2010
1 2 3  Spacelab joined diverse scientists and disciplines on 28 Shuttle missions
↑  ESA hands over a piece of space history
↑  Tim Furniss, David Shayler, Michael Derek Shayler (2007). Manned Spaceflight Log 1961-2006. Springer Praxis. pp. 829.
1 2  בעקבות כשל במעבורת קולומביה במהלך משימת STS-83 בוצעה נחיתת חרום פחות מ-4 ימים לאחר השיגור. המשימה שוגרה שוב כשלושה חודשים מאוחר יותר תחת הזיהוי STS-94 באותה מעבורת (קולומביה), אותם אנשי צוות, אותם ניסויים ואותן מטרות.
↑  Germany and Piloted Space Missions
תרשים של מעבורת חלל עם ספייסלאב.
יחידת המעבדה LM1 והתעלה של ספייסלאב בתא המטען של מעבורת החלל קולומביה במהלך משימת STS-9.
יחידת המעבדה של ספייסלאב במוזיאון.
סטאר לורד

| --- | --- |

פיטר קוויל כסטאר לורד, כפי שהופיע על עטיפת החוברת Legendary Star-Lord #1 מיולי 2014. אמנות מאת סטיב מקניבן.
 סוג:  גיבור-על
 הוצאה לאור:  מארוול קומיקס
 הופעה ראשונה:  Marvel Preview #4 (ינואר 1976)
 יוצרים:  סטיב אנגלהארט סטיב גאן
 גילום הדמות:  כריס פראט ("שומרי הגלקסיה", "שומרי הגלקסיה: חלק 2", "הנוקמים: מלחמת האינסוף", "הנוקמים: סוף המשחק", "תור: אהבה ורעם", "שומרי הגלקסיה בספיישל חג המולד", "שומרי הגלקסיה: חלק 3")
 מידע
 שם אמיתי:  פיטר ג'ייסון קוויל
 כינויים:  לורד הכוכבים, נער החלל, סטיב רוג'רס' נובה
 סטטוס:  פעיל
 מקום לידה:  קולורדו 
 גזע:  אל למחצה
 מקצוע:  ראש צוות
 כוחות:  חליפה מיוחדת המקנה כוחות-על ותעופה, נושא אקדח אלמנטלים
 חבר בקבוצה:  שומרי הגלקסיה
 חבר לשעבר בקבוצה:  החזית המאוחדת, משמרת האינסוף, המשמר המלכותי של אימפריית השי'אר, צבא הקרי, הבוזזים, NASA, חיל נובה
 אזרחות:  ארצות הברית 
 דמויות קשורות
 משפחה:  ג'ייסון מספרטה (אב) מרדית' קוויל (אם, מתה) ויקטוריה (אחות למחצה) קיפ וסנדי (אחים מאומצים) אליין, ריס ורובין (אחיינים מאומצים) קתרין פרייד (ארוסה לשעבר)
 אויבים:  רונאן המאשים, J'son, תאנוס 
 
סטאר לורד (באנגלית: Star Lord, בתרגום לעברית: "אדון הכוכבים") הוא דמות בדיונית של גיבור-על המופיעה בחוברות הקומיקס שומרי הגלקסיה ביקום מארוול קומיקס. הדמות הופיעה לראשונה בחוברת Marvel Preview #4 מינואר 1976 ונוצרה על ידי הכותב סטיב אנגלהארט והמאייר סטיב גאן.
סטאר לורד הוא האלטר אגו של פיטר ג'ייסון קוויל, יתום חצי-חייזרי שלאחר מות אמו הפך לסטאר לורד, איש חוק בין-גלקטי שבהמשך הפך לנמלט מהחוק בעיני רבים. הדמות השתתפה באירועי הקרוסאובר "השמדה" ו"השמדה: כיבוש" משנים 2006–2007 והפכה למנהיגה של קבוצת שומרי הגלקסיה בהרצה המחודשת שנעשתה לכותר בשנת 2008. סטאר לורד שיחק גם תפקיד חשוב במיני-סדרה "הציווי של תאנוס".
את דמותו של סטאר לורד ביקום הקולנועי של מארוול, ובפרט בסרטי הלייב אקשן "שומרי הגלקסיה", "שומרי הגלקסיה: חלק 2", "הנוקמים: מלחמת האינסוף", "הנוקמים: סוף המשחק", "תור: אהבה ורעם", "שומרי הגלקסיה בספיישל חג המולד" ו"שומרי הגלקסיה: חלק 3" מגלם השחקן כריס פראט.
ביוגרפיה בדיונית > מקור

פיטר ג'ייסון קוויל נולד בקולורדו במהלך אירוע אסטרולוגי בו כוכבי הלכת התיישרו לאם האנושית מרדית' קוויל ולאב חייזרי. אביו החורג, שלא ראה שום דמיון בינו לבין קוויל התינוק, האשים בכעס את מרדית' על בגידה וניסה להרוג את התינוק לפני שלקה בהתקף לב. יום אחד בצעירותו, קוויל חזר הביתה מוכה מבית ספרו, כשלפתע הופיעה ספינה חייזרית וממנה יצאו שני חייזרים מגזע הבאדון. הם נשבעו לחסל את "שושלת הספרטוי", הרגו את מרדית' ורדפו אחר קוויל, שהרג אותם עם אקדח אלמנטלים שמצא. הוא לקח איתו את האקדח וברח, לפני שהספינה הרסה את ביתו.
קוויל נלקח לבית יתומים, אך ברח משם והפך ברבות השנים לטייס חלל מטעם נאס"א. ישות חייזרית בשם "אדון השמשות" מבקר את תחנת החלל שאליה קוויל ושאר האסטרונאוטים הגיעו, ומציע למועמד שיוכיח את עצמו לראוי את נטל זהותו של סטאר לורד כאיש חוק בין-גלקטי. אדון השמשות דוחה בהתחלה את קוויל וממנה את עמיתו, אך בעקבות גנבת ספינת חלל, קוויל נעשה לסטאר-לורד. אדון השמשות משחרר את קוויל מעברו באמצעות סדרת הזיות, וקוויל יוצא למשימה נגד סוחרי-עבדים גלקטיים. בתפקידו הוא מגלה את זהותו של אביו - קיסר גזע הספרטוי, ג'ייסון.
ביוגרפיה בדיונית > תאנוס, השמדה

קוויל נתקל במבשרו לשעבר של גלקטוס, "הנופל", שרצה להרעיב את גלקטוס על ידי השמדת כל כוכבי-הלכת. קוויל כמעט נהרג בקרב נגדו, וספינתו גילתה לו שאנרגיית אחת מן הכוכבים שנהרסו פגעה בנופל. בעזרת הספינה ואנרגיית כוכב לכת שנהרס בגלל המעשה, קוויל הביס את הנופל והסגיר את שניהם לחיל נובה באשמת רצח ברמה גלקטית. הם נכלאו במתקן הכליאה "קילן", שם קוויל שיתף פעולה עם תאנוס, גלדיאטור ואסיר נוסף נגד ישות בשם "הבוראת", שילוב של הקוביות הקוסמיות - הביונדר, איש המולקולות, קוסמוס וקיוביק. לאחר שתאנוס הביס את הבוראת, קוויל גילה שהנופל נמלט, ודיווח תאנוס מה שגרם לזה האחרון לצאת להתמודד נגדו. גלדיאטור גייס את קוויל למשמר הקיסרי של השי'אר, אך קוויל ככל הנראה ערק.
כמה חודשים לאחר הרס קילן וקסאנדאר בידי גל ההשמדה של אניהילוס, קוויל נפגש עם נובה פריים כדי להילחם בגל ההשמדה. ביום ה-183 של המלחמה, קוויל ונובה הגנו על כוכב הלכת דדלוס-5 מהגל, וזאת בעזרת רבים אחרים, הידועים בשם החזית המאוחדת - גאמורה, דראקס המשמיד, רונאן המאשים, רד שיפט, סטארדאסט, פיירלורד ולוחמי גזע הקרי. הם הגנו על הכוכב בעוד רד שיפט, סטארדאסט ופיירלורד תקפו את ספינת האם ולקחו שבויה. לאחר שפיירלורד התפוצץ ונותר במצב בלתי יציב בגלל קרב נגד השבויה, קוויל ונובה חקרו אותה וגילו כי תאנוס עובד עם אניהילוס, והם לכדו את גלקטוס ואת הגולש הכסוף. לאחר ויכוח עם מפקדי הקרי מהחזית המאוחדת, גאמורה הופיעה עם האנדרואידית פראקסאגורה, ודיווחה על מותו של סופר סקרול.
תלבושותיו השונות של סטאר לורד
התלבושת הראשונה. אמנות מאת קלינט לנגלי
התלבושת הצהובה. אמנות מאת אדי גרנוב
לפתע פייבוק, טראקס ואחרים הופיעו על דדלוס-5, והכריזו על פתיחת הקרב. כוחות "הסנטוריונים" מהאזור השלילי וספינת הדגל של גל ההשמדה הופיעו גם כן, מה שגרם לקרב. מעטים מן החזית המאוחדת שרדו, וזאת כי ברחו לתוך רד שיפט בעוד סטארדאסט הקריבה את חייה עבורם. מאוחר יותר, קוויל הודיע לנובה כי רונאן הלך להאלה לטבוח במפקדי הקרי, וכי פראקסאגורה וסופר-סקרול הקם לתחייה באו איתו. הצעתו של קוויל לקרוא לגיבורי כדור-הארץ נדחתה בגלל מלחמתם, ולאחר שנפגשו עם בלאסטאר ואבירי החלל, קוויל ונובה הובילו את ניצולי החזית המאוחדות לקרב ישיר נגד גל ההשמדה. הקבוצה הקטנה הגיעה לאניהילוס והתחילה בקרב, בתחילתו אניהילוס הוביל עד שצמידי הקוואנטום שלקח מגופתו של קוואזר עברו לפילא-וול. הם החלישו את אניהילוס, ואילו נובה הרג אותו.
ביוגרפיה בדיונית > השמדה: כיבוש

מאוחר יותר, קוויל מונה בידי רונאן להיות אחראי על בניית רשת הביטחון החדשה של הקרי. אבירי החלל הציעו לקוויל לשדרג את מערכות ההגנה של האלה עם טכנולוגיה חדשה וצבא סנטוריונים מהאזור השלילי, הצעה לה גם קוויל וגם רונאן נענו בחיוב. לאחר שהביאו את הסנטוריונים, אבירי החלל חשפו את עצמם כבוגדים, שהביאו את הסנטוריונים לתקוף את האלה. במאבק נגד אבירי החלל, קוויל שבר את ידו ונפל מחלון בניין.
קוויל התעורר בבית חולים על פני כוכב הלכת אלאדון פריים, השייך לאימפריית הקרי. כל שתליו הקיברנטיים הוסרו, והוא קיבל מידע על כיבוש האלה בידי הפלנקס ותוכניתם לשלוט בתושבי הקרי באמצעות וירוס טכנו-אורגני. קוויל הסכים להצעה להרכבת צוות קומנדו שיהרוס את מכונת הפלנקס, וצוות לחבריו החדשים לצוות - לוחם המיקרו-יקום באג, לוחמת השי'אר הפראית דת'קריי, החייל לשעבר קפטן יוניברס, הדביבון המדבר רוקט ראקון, המדונה השמימית מנטיס והעץ הענק גרוט.
קוויל קיבל את תלבושת סטאר לורד הישנה שלו עם מספר שדרוגים, ואימן את הקבוצה לפני שנשלחו להאלה. הצוות עצמו היה בשיתוף פעולה חלש, ונתקלו בכוח משמר כבד. הם התגנבו בחיפוש אחר המכונה, כשלפתע הופיעו ניצולים מגל ההשמדה עם הפלנקס. דת'קריי הסתערה וחשפה את הצוות, ונהרגה בידי קפטן יוניברס. הצוות ברח, ונאלץ להשאיר מאחור את גרוט שחיפה עליהם. לאחר מכן, קוויל הלך למצוא אותו לבדו, וגילה כי הפלנקס הפיצו את הווירוס באופן אווירי. הוא חזר לצוותו, והם הותקפו בידי הפלנקס. קפטן יוניברס נשאר מאחור ומנטיס נעלמה, מה שהעניק לשאר הצוות הזדמנות לברוח לפני שנלכדו. קפטן יוניברס ומנטיס הצילו את הצוות, והצליחו להתחמק מחיילי קרי נגועים בעזרת המוניטין של קוויל. הצוות ברח מהאלה בחללית גנובה, והיות וקפטן יוניברס רכש את המידע הגנטי על הווירוס, הצליחו למצוא דרך ליצירת תרופה והם עצמם לא ננגעו. הצוות פנה אל קוויל, ולמורת רוחו אמרו לו שהם מוכנים למשימה הבאה.
ימים לאחר מכן, קוויל חזר להאלה עם צוותו, כעת כמנהיג הסודי של תנועת הנגד לפלנקס. רוקט דיווח לו שבלאסטאר נהרג, לפי התוכנית. ברשותו של בלאסטאר היו נבגים הממפים את לב כוח הפלנקס, מה שנתן לקוויל וצוותו הזדמנות לתקוף את המגדל ולשים פצצות כדי לשבש את כוח הפלנקס. לפתע, בלאסטאר הקם לתחייה והנשלט בידי הפלנקס הרג את קפטן יוניברס, וקוויל היה נהרג לולא הופיע מנהיג הפלנקס - אולטרון, אשר זעם ורצה לבצע עינויים. אולטרון עינה את קוויל בניסיון להשיג מידע על ההתנגדות לפלנקס, אך לא הצליח בגלל הגנתה הטלפתית של מנטיס. הוא התעלף, ונלקח בידי מנטיס, רוקט ובאג בעוד גרוט התרחב ופוצץ את המגדל מפנים. לפתע, אולטרון בגופו של אדם וורלוק הופיע, ונטרל את מנטיס. לפני שאולטרון תקף את קוויל וצוותו, נובה הופיע עם גאמורה, דראקס והטק-נארכי. החל קרב נגד אולטרון והפלנקס, כשלבסוף אולטרון והפלנקס הובסו ואימפריית הקרי נצלה. קוויל האשים את עצמו במתקפת הפלנקס, לכן החליט לנסות לכפר על כך.
ביוגרפיה בדיונית > עם שומרי הגלקסיה

קוויל יצר את קבוצת שומרי הגלקסיה החדשה, כדי למנוע ממקרים כמו גל ההשמדה או פלישת הפלנקס להתרחש שנית. קוויל שימש כמנהיג הקבוצה, הכללה בנוסף לו את רוקט, גאמורה, דראקס, גרוט, מנטיס, פילא-וול ואדם וורלוק. בסיס הקבוצה מוקם ב"ראשומקום", בסיס העשוי מראשו הכרות של פרט מגזע "השמימיים". הם נפגשו עם מייג'ור ויקטורי וסטארהוק המקורי מקבוצת שומרי הגלקסיה מהמאה ה-31, וכן עם גרסה נשית מהעתיד של סטארהוק. בסופו של דבר קוויל יצא מהקבוצה יחד עם גאמורה, דראקס, וורלוק ופילא-וול בעוד באג ומייג'ור ויקטורי הצטרפו לקבוצה, בהנהגתו הזמנית של רוקט. קוויל נסע להאלה לשוחח עם רונאן, שם גילה כי הקרי בונים מחדש את מגדל הפלנקס לצורכיהם. הוא התווכח עם רונאן, ונזרק לאזור השלילי - שם נאלץ לעזור למלך בלאסטאר להשתלט על אסירי כלא 42 כדי שיוכל לקבל גישה לכדור הארץ. קוויל נשלח לכלא כדי לשכנע אותם להיכנע, אך בגד בבאלאסטאר וברח מהכלא לראשומקום עם ג'ק פלאג. בראשומקום הוא פגש את רוקט והצוות החדש, וחזר אליהם.
בסופו של דבר דראקס, וורלוק, גאמורה ופילא-וול חזרו לצוות, אשר צירף אליו את ג'ק פלאג ומונדרגון. במשימתם הראשונה הם התפצלו כדי לסיים את מלחמת המלכים, וקוויל הוביל צוות להאלה לדבר עם הבלתי אנושיים, שסירבו להפסיק גם לאחר שהסביר להם את ההשלכות. פילא-וול חטפה את קריסטל, והם חזרו לראשומקום. בשובם הם נלחמו גם בבלתי אנושיים וגם במשמר הקיסרי של השי'אר, שעקב אחרי הקבוצה השנייה. הבלתי אנושיים לקחו את קריסטל ועזבו, מה שהותיר את השומרים נגד המשמר הקיסרי שרצו להשתלט על ראשומקום. לפתע סטארהוק ברחה מכלאה בראשומקום ולקחה את קוויל, מנטיס, באג, פלאג וקוסמו כלב החלל לעתידה.
סטארהוק הראתה להם שעתיד להיווצר סדק שיהרוס את היקום ועליהם למנוע זאת, וקוויל וחבריו ניסו לשלוח הודעה אחורה בזמן לשאר השומרים כדי להזהיר שחזיז שחור ייצור את הסדק במהלך המלחמה. היות שמכונת הזמן שלהם נשברה, קוויל וחבריו הגו תוכנית חדשה - שליחת המסר דרך הסדק, מה שהרס את היקום בו היו. להפתעת כולם, הם לא נהרגו, אם כי קוויל הזדקן והם מצאו את עצמם בעתיד אחר עם צוות אחר של שומרי הגלקסיה. סטארהוק מהעתיד זה קיבלה את הודעתו וגילה את האמת, אולם קוויל וצוותו נסחפו בזמן שנית. כאשר ניסו לתכנן תוכנית למציאת מכונת זמן באחוזת האוונג'רס, הם שוב נסחפו בזמן והגיעו לעתיד הנשלט בידי אדם וורלוק כמאגוס וכנסיית האמת האוניברסלית. תוך כדי קרב בחברי הכנסייה, קוויל וצוותו פגשו את קאנג הכובש, שהחזיר אותם לזמנם המקורי ולקח אותם למפקדתו בלימבו. הוא הסביר להם שבכל עתיד אפשרי וורלוק יהפוך למאגוס, ושעל קוויל למנוע זאת. קאנג נתן לקוויל את הקובייה הקוסמית, ושלח אותם לרגעים לפי שוורלוק הפך למאגוס. קוויל ניסה לדבר עם וורלוק, אך התגלה שהוא כבר הפך למאגוס בגלל כל מסעות הזמן.
מאגוס החל בקרב נגד השומרים, כולם יחדיו. לאחר שמאגוס הרג את גאמורה, מייג'ור ויקטורי, מנטיס, פילא-וול וקוסמו, קוויל השתמש בקובייה הקוסמית כדי להחזיר את מאגוס לוורלוק, ואז ירה בוורלוק והרג אותו.
ביוגרפיה בדיונית > יקום הסרטן

מן הסדק שנוצר החלה פלישה מיקום הסרטן, יקום בו אין מוות וכל החיים ביקום אלמותיים. שומרי הגלקסיה חברו באופן חריג לתאנוס נגד הפלישה, אך לבסוף הוא זימן את המוות ליקום הסרטן וגרם למות האוונג'רס מיקום זה. כאשר מוות סירבה לבקשתו לקחת אותו איתה, תאנוס נשבע לגרום סבל ליקום. קוויל ונובה הקריבו את עצמם כדי להשאיר את תאנוס איתם ביקום הסרטן, שקרס בגלל מוות ולכאורה הרג אותם. האירוע גרם לפירוק שומרי הגלקסיה, ופסל זיכרון לקוויל ולנובה הוקם בכוכב הלכת קרי-לאר.
למעשה, כל השלושה נשארו חיים ביקום הסרטן, ונלחמו על הקובייה הקוסמית. דראקס הופיע באופן מפתיע, והצטרף לקרב נגד תאנוס. תאנוס הציע לקוויל לתת לו את הקובייה, אך קוויל הרג אותו. לפתע תאנוס הופיע מאחוריו והרג אותו, אך קוויל חזר לחיים כי המוות בלתי אפשרי ביקום הסרטן. לאחר שהרגו את תאנוס פעם נוספת, שלושת הגיבורים ניסו להתייעץ זה עם זה אך נתקלו באוונג'רס הרעים, שלקחו את הקובייה. תאנוס הצליח להחזיר את הקובייה והביס את האוונג'רס, אך קוויל, דראקס ונובה נלחמו בו. בעוד דראקס הסיח את דעתו של תאנוס, נובה אחז בקובייה, ובעזרת כוחות חיל נובה וכוחות הקובייה פתח שער חזרה לארץ-616, אם כי הוא היה חייב להישאר מאחור. כבקשתו האחרונה, נובה ביקש מקוויל לא לספר לגאמורה על הנעשה. בכך חזרו קוויל, דראקס ותאנוס ליקום המרכזי.
קוויל ודראקס חזרו לשומרי הגלקסיה ואיחדו את רוב הקבוצה, ועזרו לאוונג'רס נגד תאנוס, שהשיג את קובייה קוסמית ונמלט למולדת גזע הבאדון. השומרים והאוונג'רס נלחמו בבאדון, ולאחר שתאנוס הרג את זקני היקום כדי להוכיח את עליונותו, הוא הרג את השומרים והאוונג'רס, אך הם נשלחו ליקום הסרטן יחד עם זקני היקום. איירון מן גילה כי הקובייה של תאנוס מזויפת ובעלת פגמים, מה שגרר התמקחות עם האספן בדבר נשק שינטרל את הקובייה. כולם חזרו לארץ-616, והביסו את תאנוס. לאחר הקרב, קוויל הציע לאיירון מן חברות בשומרי הגלקסיה.
ביוגרפיה בדיונית > שומרי הגלקסיה, כרך שלישי

לאחר שקוויל קיבל אזהרה מאביו ג'ייסון כי מועצת האימפריות הגלקטיות הכריזו על כדור הארץ כמיותר, השומרים נאלצו להתמודד עם פלישת הבאדון לכדור הארץ. לאחר הבסת הבאדון בלונדון, השומרים נכלאו לזמן קצר בידי כוחות הספרטוי אך ברחו, ונהפכו לנמלטים מהאימפריה. לאחר שנפגשו עם אנג'לה וגייסו אותה לקבוצה, השומרים קיבלו אות מצוקה מאביגיל בראנד, מנהלת S.W.O.R.D באירועי "אינסופיות", ונחלצו לעזרתה נגד כוחותיו של תאנוס, שתקפו את המפקדה של S.W.O.R.D ועינו את אביגיל. לאחר שעזרו לאוונג'רס נגד תאנוס וכוחותיו, השומרים חברו לקבוצת האקס-מן מהעבר כאשר אימפריית השי'אר חטפה את ג'ין גריי מהעבר באשמת פעולותיה בסאגת הפניקס האפלה.
אחרי שהסוכן ונום הצטרף לשומרים, קוויל נתפס בידי הספרטוי, ושאר השומרים נשלחו לעונשים במקומות אחרים ברחבי הגלקסיה. קוויל ניצל בידי קפטן מארוול, ופתח במרד כאשר חשף את פרצופו האמיתי של ג'ייסון. קוויל וקפטן מארוול נסעו ברחבי הגלקסיה ואיחדו את הקבוצה - כולם מלבד הסוכן ונום, שנרדף בידי הסקרול וירד למחתרת.
הערות שוליים

↑  Marvel NOW! Point One #1
↑  Guardians of the Galaxy Vol.3 #0
↑  Marvel Preview #4
↑  Marvel Preview #11
↑  Thanos #7-12
↑  Annihilation #1-6
↑  Annihilation: Conquest Prologue #1
↑  Annihilation: Conquest - Starlord #1-4
↑  Annihilation: Conquest #2-6
↑  Guardians of the Galaxy Vol.2 #1
↑  Guardians of the Galaxy Vol.2 #2-6
↑  Guardians of the Galaxy Vol.2 #7
↑  Guardians of the Galaxy Vol.2 #7-10
↑  Guardians of the Galaxy Vol.2 #13-15
↑  Guardians of the Galaxy Vol.2 #16-19
↑  Guardians of the Galaxy Vol.2 #19
↑  Guardians of the Galaxy Vol.2 #25
↑  Thanos Imperative #6
↑  Guardians of the Galaxy Vol.2 #18-20
↑  Avengers Assemble Vol.2 #4-6
↑  Avengers Assemble Vol.2 #7
↑  Avengers Assemble Vol.2 #8
↑  Guardians of the Galaxy Vol.3 #1
↑  Guardians of the Galaxy Vol.3 #2
↑  Guardians of the Galaxy Vol.3 #3-4
↑  Guardians of the Galaxy Vol.3 #5-7
↑  Guardians of the Galaxy Vol.3 #9
↑  Infinity #6
↑  All-New X-Men #22.NOW-24
↑  Guardians of the Galaxy Vol.3 #11.NOW-13
↑  Free Comic Book Day Vol.2014 #Guardians of the Galaxy
↑  Guardians of the Galaxy Vol.3 #14
↑  Guardians of the Galaxy Vol.3 #15
↑  Guardians of the Galaxy Vol.3 #16
↑  Guardians of the Galaxy Vol.3 #17
עונת 2006/2007 בליגה הלאומית

עונת 2006/2007 בליגה הלאומית הייתה העונה השמינית של הליגה הלאומית כליגה השנייה בחשיבותה בכדורגל בישראל. הליגה החלה ב-25 באוגוסט 2006 והסתיימה ב-26 במאי 2007.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 12 קבוצות. העונה הסתיימה בניצחון של עירוני קריית שמונה שעלתה לעונת 2007/2008 לליגת העל לצד בני סכנין.
הפועל אשקלון, שהשתתפה בגמר גביע המדינה 2006/2007, והפועל ירושלים ירדו לליגה השלישית.
אוהד קדוסי מבני סכנין זכה בתואר מלך השערים של הליגה עם 22 כיבושים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | עירוני קריית שמונה | 33 | 18 | 10 | 5 | 55 | 32 | 23 | 64 | עלו ליגה |
| 2 | בני סכנין | 33 | 17 | 9 | 7 | 52 | 27 | 25 | 60 | עלו ליגה |

| 3 | הפועל חיפה | 33 | 14 | 5 | 14 | 43 | 43 | 0 | 47 |  |
| 4 | הפועל באר שבע | 33 | 11 | 13 | 9 | 46 | 35 | 11 | 45 |  |
| 5 | הפועל עכו | 33 | 12 | 8 | 13 | 38 | 46 | 8- | 44 |  |
| 6 | הפועל רעננה | 33 | 10 | 12 | 11 | 34 | 31 | 3 | 42 |  |
| 7 | הפועל נצרת עילית | 33 | 10 | 12 | 11 | 32 | 36 | 4- | 42 |  |
| 8 | מכבי אחי נצרת | 33 | 10 | 9 | 14 | 30 | 36 | 6- | 39 |  |
| 9 | עירוני ניר רמת השרון | 33 | 9 | 12 | 12 | 31 | 42 | 11- | 39 |  |
| 10 | הפועל בני לוד | 33 | 11 | 6 | 16 | 31 | 48 | 17- | 39 |  |
| 11 | הפועל אשקלון | 33 | 8 | 14 | 11 | 33 | 31 | 2 | 38 | ירדו ליגה |
| 12 | הפועל ירושלים | 33 | 7 | 12 | 14 | 28 | 46 | 18- | 32 | ירדו ליגה |
1 2  תוך הורדת נקודה
עודד אמר!

| --- | --- |

 אלבום אולפן מאת עודד מנשה
 יצא לאור:  1998
 הוקלט:  1994-1998
 סוגה:  פופ, ילדים
 שפה:  עברית 
 אורך:  38:35
 חברת תקליטים:  NMC
 הפקה:  ירון כפכפי
 
"עודד אמר!" הוא  אלבום אוסף משנת 1998 של המנחה והשחקן עודד מנשה. האלבום מכיל עשרה שירים אשר לוקטו ממחזות זמר, פסטיגלים, תוכניות בערוץ הילדים ובערוצים נוספים.
על רוב המילים והלחנים בדיסק אחראי ירון כפכפי, שגם אחראי על העיבודים וההפקה המוזיקלית של האלבום. עם המשתתפים באלבום נמנה גם הגיטריסט אבי סינגולדה.
בין השירים – שיר הנושא של תוכנית הילדים "כדור פיצוץ", שיר הנושא של התוכנית ששודרה בערוץ 2 "קיץ על החוף", וכן השיר "רכבת שדים" מפסטיגל 1997.
שם האלבום הוא כשם השיר הראשון באלבום, שמהווה מעין וריאציה של המשחק "הרצל אמר".